મધનું સ્ક્રબ પણ ચહેરાના નિખારને વધારશે. એક મોટી ચમચી મધ લઇને તેમાં બે મોટી ચમચી બદામનો પાવડર અને અડધી ટી સ્પૂન લીંબૂનો રસ એડ કરીને બનાવેલુ સ્ક્રબ ચહેરા પરના ડેડ સેલ્સ હટાવવામાં મદદરુપ થશે. અને સાથે તેનાથી ચહેરા પરનું મોઇસ્ચર પણ જળવાશે. આ સ્ક્રબથી ફેસ પર હળવા હાથે મસાજ કરવી અને પછી તેને હુંફાળા પાણીથી ધોઇ નાખવું. છે ને ઇઝી. આ સિવાય વધુ એક સરળ કીમીયો છે. મધ અને ખાંડ. 2 મોટી ચમચી મધ અને અડધી ટી સ્પૂન ખાંડ લઇને તેને હલાવી લેવી અને પછી હળવા હાથે સર્ક્યુલર મોશનમાં ફેસ પર મસાજ કરવી. અને 2 મિનીટની મસાજ બાદ ચહેરો ધોઇ લેવો. જો તમારુ ટાઇમટેબલ બીઝી હોય તો આ ઉપાય તમારા માટે અત્યંત ઉપયોગી બની રહેશે.